cyanic-selkie/wikianc huggingface dataset:
Félix Vallotton
Liv og gjerning
Frå 1892 var Vallotton tilslutta Les Nabis, ei gruppe unge kunstnarar. Folk som Pierre Bonnard, Ker-Xavier Roussel, Maurice Denis og Édouard Vuillard var med i gruppa. Vallotton danna eit livslangt vennskap med desse. I løpet av 1890-talet, då Vallotton var nært knytt til avant-garde, reflekterte måleria hans stilen i tresnitta. Her er store, flate og einsfarga område med harde kantar og forenkla framstilling av detaljar. Døme på hans nabistil er det bevisst vanskeleg tilgjengelege Badarar ein sommarkveld frå 1892-93 og det symbolistiske Månelys frå 1895.
Vallotton vart fransk statsborgar i 1900. Rundt 1899 reduserte han den grafiske aktiviteten og konsentrerte seg meir med måleri, og utvikla ein nøktern, ofte bitter realisme uavhengig av den kunstnariske «mainstream». Hans Portrett av Gertrude Stein frå 1907 var eit tydeleg svar på Pablo Picasso sitt portrett frå same året. I åra før første verdskrigen deltok han i ei rekke internasjonale utstillingar.
Vallottons livsverk er mangfaldig og omfattar meir enn 200 tresnitt, tallause teikningar, om lag 1 700 måleri og nokre skulpturar. I tillegg skreiv han tre romanar, fleire skodespel og ei rekke essays.
Vallottons måleri frå tida etter Nabis vart respektert for sin sannferdige og teknisk kvalitet, men graden av alvor i verka vart ofte kritisert. Typisk er reaksjonen til ein kritikar som i 1910, i avisa Neue Zürcher Zeitung, klaga over at Vallotton «målar som ein politimann, som om jobben hans er å fange former og fargar». Gjennom sin kompromisslause karakter førevarslar kunsten til Vallotton kunstretninga Neue Sachligkeit, ei retning som blomstra i Tyskland i løpet av 1920-åra.
Han døydde i Paris i 1925, etter ein kreftoperasjon.
VM i alpine greiner 1982
Den '''27. verdsmeisterskapen i alpine greiner''' vart avvikla i tida 28. januar til 7. februar 1982 i Schladming og Haus im Ennstal i Steiermark i Austerrike.
Både menn og kvinner tevla i fire øvingar kvar. Mennene sine øvingar fann stad ved skisenteret Planai i Schladming, medan kvinneøvingane vart haldne i Haus im Ennstal, seks kilometer lengre aust.
Sveits vann flest gullmedaljar, alle tre ved Erika Hess. Dei fem andre gullmedaljane gjekk til utøvarar frå fem ulike land. I alt ni land vann medalje, Sveits og USA flest med fem stykke kvar.
Slalåm
Dato: 7. februar
Løypelengd: 672 m, høgdeskilnad: 224 m
<br style="clear:both;" />
Storslalåm
Dato: 3. februar
Løypelengd: 1177 m, høgdeskilnad: 396 m
<br style="clear:both;" />
Utfor
Dato: 6. februar
Løypelengd: 3401 m, høgdeskilnad: 1006 m
<br style="clear:both;" />
Kombinasjon
Dato: 1. februar (slalåm), 5. februar (utfor)
Slalåm: Høgdeskilnad: 196 m
Utfor: Løypelengd 3062 m, høgdeskilnad: 909 m
<br style="clear:both" />
Slalåm
Dato: 5. februar
Løypelengd: 485 m, høgdeskilnad: 176 m
Storslalåm
Dato: 2. februar
Utfor
Dato: 4. februar
Løypelengd: 2543 m, høgdeskilnad: 674 m
Kombinasjon
Dato: 28. januar (utfor), 31. januar (slalåm)
Løyndesteinane
Løyndesteinane er to klippframspring langs austveggen av Carnebreen, ved vestenden av Enderby Land. Ho vart kartlagt frå landmålingar og flyfoto tekne under Den japanske antarktisekspedisjonen (JARE), 1957–62 og namngjeve Kakure-iwa.
Karibspråk
Karibiske språk er ein språkfamilie som hovudsakleg er utbreidd i nordlege Sør-Amerika. Han omfattar av 20 til 30 nolevande språk som til saman har rundt 50 000 talarar. Dei største karibiske språka er macushi, pemón og karibisk. Macushi med rundt 30 000 talarar er det einaste av språka som blir brukt av fleire enn nokre få hundre eller tusen.
Dei fleste karibiske språka er utbreidde rundt nordkysten av Sør-Amerika, frå Andesfjella i Colombia til munningen av Amazonas. Det finst også nokre døme i sentrale Brasil.
Karibiske språk er kjende blant språkforskarar gjennom hixkaryana, som kan vera det første språket ein har studert med objekt-verbal-subjekt som den vanlege setningsoppbygginga.
Inndeling
Ein har ikkje nok data om språka til å klassifisera dei fullstendig i grupper. Denne lista byggjer på Gildea (2012), med dei best funderte greinene først, og berre to utdøydde språk tekne med.
Chavannes-près-Renens
Kommunen ligg i industriområdet vest for Lausanne, og ligg fire-fem kilometer nordvest for byen.
Naziksjøen
Naziksjøen (tyrkisk Nazik; armensk Նազիկ) er ein ferskvassinnsjø i provinsen Bitlis, aust i Tyrkia. Han ligg i nærleiken av Vansjøen, 1816 meter over havet. Han har eit areal på 44,5 km² og den største djupna er 50 meter.
Togulukka på Midtun
Togulukka på Midtun fann stad 24. mai 1960 på Midtun haldeplass på Midtun i Fana kommune, no Fana bydel i Bergen kommune. På sidesporet på haldeplassen stod ein kran som løfta ein gravemaskin av ei godsvogn, medan ein annan kran skulle løfte grabben. Gravemaskinen sin grabb roterte og vart hengande over hovudsporet. Samstundes kom tog nummer 611 av typen NSB El 11.2091 frå Voss inn på haldeplassen og heldt ein snøggleik på om lag 60 til 70 kilometer i timen. Toget klarte ikkje å stoppe, trass i signal frå arbeidarane og bremsing. Då toget nådde haldeplassen trefte det grabben, og heile gravemaskinen fall ut i sporet framfor toget. Både lokomotivet og godsvogna bak spora av og velta. Dei om lag 100 passasjerane og to av togbetjentane kom frå ulukka utan skadar, medan lokomotivføraren Anders Ødegård døydde på veg til Haukeland sjukehus. Rundt 1980-talet gjekk lokomotivet i traffikk att, denne gongen på Gjøvikbanen, og fronten på lokomotivet som ikkje vart treft av gravemaskinen heng i dag på veggen til Norsk Modelljernbane i Oslo.
Hjelmen i Dronning Maud Land
Hjelmen er eit stort, stumpt klippeframspring på kysten kring halvvegs mellom Rukkebreen og Kamelbreen i Dronning Maud Land. Det vart kartlagt frå landmålingar og flyfoto tekne under Den japanske antarktisekspedisjonen (JARE), 1957–62, som òg gav namnet.
Koji Kondo
Koji Kondo er ein japansk musikar, komponist og lydregissør som arbeider for dataspelutviklaren Nintendo. Han er mest kjend for å ha komponert musikk for dataspela i seriane Super Mario og The Legend of Zelda, i tillegg til andre spel utvikla for Nintendo.
Kondo er ofte rekna som ein av dei mest framståande komponistane i den popkulturelle sfæren som gjeld dataspel og andre digitale medium.
Dudley Brooks
Dudley Brooks var ein USA-amerikansk jazz-pianist, arrangør og komponist.
Medan Brooks hadde kontrakt med Paramount Studios, spelte han mykje som studiomusikar i studioet Radio Recorders i Los Angeles. I mange år var Radio Recorders eit av dei mest kjende studioa i landet og artistar som Charlie Parker, Louis Armstrong og Elvis Presley spelte inn musikk her. Presley hadde òg kontrakt med Paramount Studios der han filma filmar som Girls! Girls! Girls! og Blue Hawaii. For å sikre at innspelingane og filmane til Presley vart ferdig i tide, henta Paramount ofte inn studiomusikarar til Radio Recorders. Brooks utvikla derfor eit profesjonelt forhold med Presley som varte fleire tiår. I lag samarbeidde dei på mange album og filmar, som:
Brooks var ein av få afroamerikanarar som arbeidde med Presley og er blitt nytta som motargument mot at Presley var rasist.
Brooks skreiv òg fleire songar, ofte i samarbeid med andre låtskrivarar. Blant dei mest kjende songane hans er julesongen «(Everybody's Waitin' For) The Man with the Bag». Denne vart gjort populær av Kay Starr i 1950 og er blitt spelt av mange artistar, som Brian Setzer Orchestra og Vonda Shepard.
Streltsja
Kommunen har eit areal på 224 km2. Ved folketeljinga i 2011 hadde kommunen 4 913 innbyggjarar, medan sjølve byen hadde 4 083 innbyggjarar.
Busetnadene i kommunen er:
Gliacelle
Gliaceller, i samling kalla gliavev eller nevroglia, er celler i nervesystemet som har ulike oppgåver. Dei blei lenge oppfatta som støttevev med hovudsakleg ein strukturell funksjon, noko som har gjeve dei namnet glia, etter det greske ordet for 'lim'. Gliaceller er gjennomgåande små celler, og er til stades i store tal gjennom heile nervesystemet. Det finst fleire ulike typar av cellene.
Astrogliaceller
Astrogliaceller er stjerneforma celler med fleire, lange utløparar. Utløparane har ofte intime kontaktar med både nerveceller og blodkapillarar i hjernen. Under den tidlege utviklinga av nervesystemet strekker gliautløparar seg frå det sentrale holrommet i nevralrøret og ut til overflaten. Desse «radiale» gliafibrane verker som ein slags vegvisarar for nydanna nerveceller på vandring til dei endelege stadene dei skal vera. I det mogne nervesystemet er det eit intimt samspel mellom astrogliaceller og nervecellene. Dei kan ta del i ernæringa og vedlikehaldet av nervecellene ved å skilja ut eit slag lokale hormoner (trofiske eller nærande substansar). Gliautløparar omsluttar enkelte særskilde synaptiske område i hjernen, tilsynelatande som ein slags isolasjon frå nabostrukturene, og desse bidrar også til fjerning av utskild transmittersubstans i synapsane.
Oligodendrogliaceller
Desse utløparane etablerer intim kontakt med nervecelleaksonar. Dei omhyller aksonane med mange lag lamellar som dannar isolerande mansjettar av «myelin» langs aksonane. Myelinet består hovudsakleg av feittstoff frå overflatemembranen til oligogliacellene, og dette er opphavet til den kvite fargen på den kvite substansen i sentralnervesystemet. Den periodiske isolasjonen av dei myeliniserte aksonane aukar i stor grad effektiviteten av signalleiinga i desse aksonane. Mens oligodendroglia er ansvarleg for myeliniseringa av nervefibrar i hjernen og ryggmargen, blir aksonar i dei perifere nervane myelinisert av såkalla Schwannceller som stammar frå nevrallista.
Myelinet og myeliniseringsprosessene kan skadast ved ulike typar av skader og sjukdommar i nervesystemet. Slik demyelinisering hindra impulsleiinga i dei affiserte nervebanane (til dømes ved multippel sklerose).
Mikrogliaceller
Mikrogliaceller verker som renovasjons- og immunceller i nervesystemet. Dei kan røra seg i nervevevet, og blir aktiverte og samlar seg i område ramma av skader eller sjukdommar. Dei kan fagocytera («eta») og derved fjerna celler som er øydelagde eller skadde.
Busserull
Busserull er ei lett trøye som frå 1800-talet er blitt brukt som tradisjonelt arbeids- og kvardagsplagg, særleg av menn. Busserullen har form av ein kittel med firkanta bak- og framstykke og ganske vide erme. Plagget har vanlegvis knappar eller snøring frå halslinninga og eit stykke ned på brystet og vert trekt på over hovudet.
Ordsoge
Plagget har lånt namn av det italienske og lågtyske busserun («sjømannskjorte») og franske bourgeron («arbeidsbluse»). Dansk og nedertysk har forma *busseronne, svensk bussarong. Første stavinga kjem truleg av latin burra, eit grovt (brunt) ullstoff.
Utforming og nytte
Ein busserull ser ut som ei skjorte, men vert brukt som eit grovare overplagg utanpå denne. Snittet, primærsnitt med splitt i halsen og ståande halskrage, går tilbake til mellomalderen. Den noko tjukkare, kyper-vovne varianten vi kjenner som busserull, vart vanleg blant bønder, skogarbeidarar og bygningsarbeidarar på byrjinga av 1800-talet. Stoffet er ull eller bomull, og plagget kan vere einsfarga, stripete eller rutete.
Busserullen var tradisjonelt eit arbeids- og kvardagsplagg. Tradisjonelt har plagget vore brukt av menn.
Busserullen har vore i bruk i fleire europeiske land, og under dei franske revolusjonane i 1830 og 1848 vart busserullane brukt som eit politisk symbol på solidariteten mellom bønder og arbeidarar.
Tradisjonell matrosdress består av bussrull (sjømannsskjorte eller arbeidskittel) og vide langbukser.
I Noreg
På andre halvdel av 1800-talet vart dei norske busserullane konfeksjonssydde, og nye fargar, stoff og detaljar oppstod. Den blåstripete varianten vart spesielt populær på flatbygdene på Austlandet. Dette hadde samanheng med etableringa av Hoffsbros tekstilfabrikk på Hadeland i 1923. I starten produserte dei ullstoff til bukser og bomullsstoff til skjorter. Men i 1928 laga dei eit nytt stoffmønster: Blå botnfarge med to svara, fire kvite, to svarte og fire blå trådar. Stoffet vart ein suksess, og overtok for det meste av dei heimevovne tekstila i området. I 1955 starta fabrikken med ferdigsydde busserullar. Kvinner som budde i nærleiken sydde plagga av stoff frå fabrikken, og fabrikken selde dei vidare til ulike forretningar. Desse busserullane vart sydde i ein kjend konfeksjonsindustri-snitt, med nedover-brett krage, glidelås frå halsen til brystet og med eit elastisk band i ryggen. Denne typen vart kalla «hadelandsbusserull». Hoffsbro produserte busserullstoff fram til 1988, då Grinakervev overtok hadelands-mønstret. Grinakervev er dei einaste som produserer busserullar på Hadeland i dag.
På 1960-talet fekk busserullen ein renessanse, også blant akademikarar som gjennom slik kledrakt kunne identifisere seg med vanlege arbeidsfolk.
Liknande plagg
Ulike typar korte eller lange kitlar, skjorter og trøyer i grovare tekstil har vore brukt som arbeidstøy og overtøy både for barn og vaksne. Biletgalleriet viser nokre historiske variantar som kan likna på busserullar. Andre vernande arbeidsklede er til dømes forkledaer og kjeledresser.
Landed
Landed er det sjuande studioalbumet til den tyske rockegruppa Can, utgjeve i 1975. Det er sagt å vere starten på den mindre eksperimentelle perioden deira.
Albumet har vorte skildra som eit forsøk på å lage glamrock med livlege songar. Den siste og lengste songen på albumet, «Unfinished», har likevel meir ei ambient kjensle som ein finn på tidlegare album som Future Days og Soon Over Babaluma.
Innspeling og produksjon
Landed vart spelt inn i Inner Space Studios i 1975. Holger Czukay sat bak spakane i Inner Space Studios. Side A vart miksa av Toby Robinson og Holger Czukay ved Studio Dierks i Stommeln i Tyskland, medan side B vart miksa av Czukay i Inner Space Studios, begge sider med Rene Tinner som assistent. Albumet vart produsert av bandet sjølv. Det vart gjeve ut ein singel frå albumet, «Hunters and Collectors», med «Vernal Equinox» som B-side.
Mottaking
I ei melding for Pitchfork i 2005 skreiv Dominique Leone: «Landed frå 1975 var den første Can-plata som fekk det Czukay kallar ein 'profesjonell miks', sidan bandet oppgraderte til 16-sporsopptakar og fekk høvet til å utarbeide fleire lag av lyd. Men det som på papiret høyrdest ut som ei gudegåve for fansen som ønskte så mykje Can-magi som mogeleg, fekk ikkje heilt det dei venta seg. Borte var dei episke, funky og ambiente songane eller minimalistiske rocke-eksperimenta til fordel for ganske streite jam-band-melodiar. 'Full Moon on the Highway' bryt ut av porten i eit fint tempo med eit ikkje-rock-prega refreng av Karoli. Heldigvis er gitaren hans i sentrum, sjølv om det er klårt at bandet ikkje spelte kosmisk fysikk-musikk lenger. 'Half Past One', 'Vernal Equinox' og 'Hunters and Collectors' er variantar av ideen om ein enkel akkordprogressjon og kjappe rytmar som er utskytingsrampar for lange soloar. Eg gjev Can ære for å tørre og gjennomføre det, men treng eg verkeleg høyre dei gjere det? 'Red Hot Indians' er meir interessant, og høyrest ut som bisarr, tropisk jazzpop med Olaf Kübler frå Amon Düül som gjest på doble saksofonsoloar. Den 13 minuttar lange lyd-kunst-avslutninga 'Unfinished' passar ikkje heilt inn med resten av plata, men gjev i det minst Can høvet til å strekke ut dei mest eksperimentelle ideane sine på 16 spor, og liknar på 'Cutaway' eller nokre av dei meir sprø augneblikka på Tago Mago.»
Musikaren Barry Adamson hadde med albumet på lista over dei 13 favorittalbuma hans og sa: «Det er eit av dei albuma der det i forhold til produksjon er noko transcendentalt om den gjennomsnittlege rockesongen. Eg syns dette er eit av dei meir pop-prega albuma til Can - dei tidlegare platene deira var meir der ute - og eg må innrømme at eg elskar det eksperimentale pakka inn i pop og pakka rundt det fengande og pakka kring ting du kan hugse, men som likevel har ei avantgarde tilnærming, om du vil.
Så sjølv når 'Hunters and Collectors' byrjar, er det framleis ei rar form for nostalgi-aktig tyskheit ved det. Det glir over i psykedelia òg, og dei elementa kombinert gjer det til ei av dei platene eg ville ha plukka ut om eg bladde gjennom nokon andre sine platesamlingar og denne kom opp, og eg ville teke ho ut og sett ho på platespelaren og skrudd opp lyden.»
Kjelder
🇨🇦
Einstein–Podolsky–Rosen-paradokset
Einstein–Podolsky–Rosen-paradokset eller EPR-paradokset er eit tankeeksperiment frå 1935 av Albert Einstein og kollegaene hans Boris Podolsky og Nathan Rosen (i lag kjend som EPR) lagt fram for å påpeike det dei meinte var svakheitar i kvantemekanikken. Dei peikte på ein konsekvens av kvantemekanikk som støttespelarane til fagfeltet ikkje hadde lagt merke til.
I følgje kvantemekanikken kan eit par av kvantesystem skildrast under visse tilhøve som ein enkel bølgjefunksjon, som då gjev sannsynet av utfallet av eksperimenta som kan utførast på dei to systema, anten i lag eller kvar for seg.
På tida då EPR-artikkelen vart skriven var det kjend frå eksperiment at utfallet av eit eksperiment stundom ikkje kunne føresjåast eintydig. Eit døme på ein slik usikkerheit kan ein sjå når ein lysstråle treffer ein spegel halvvegs belagt med sølv. Eine halvparten av stråla vil bli reflektert og den andre vil gå igjennom. Men kva skjer når me aukar intensiteten på strålen, slik at berre eit og eit foton passerer om gangen? Framleis vil halvparten av fotona passere og den andre halvparten vil bli reflektert. Sjølv om me «førebur» fotona på at dei skal passere gjennom ein polarisator, vil det alltid vere eit eksperiment med eit resultat som ikkje kan føresjåast med tryggleik.
Den vanlege forklaringa av denne effekten var på denne tida gjeven av Heisenbergs utryggleiksprinsipp. Fysiske storleikar kjem i par som vert kalla konjugerte storleikar. Døme på eit slikt konjugert par er posisjonen og momentet til ein partikkel, eller komponentane til spinnet målt kring forskjellige aksar. Når ein måler den eine storleiken og finn verdien på denne, så kan ein ikkje avgjere den andre storleiken. Heisenberg forklarte at denne forstyrringa vart skapt av sjølve målinga.
Luigi Rossi
Luigi Rossi var ein italiensk komponist under tidlegbarokken.
Einstein–Podolsky–Rosen-paradokset
EPR-artikkelen, som vart skriven i 1935, viste at denne forklaringa ikkje var god nok. Artikkelen nemner to samanfiltra partiklar, kalla A og B, og peikte på at om ein målte ein storleik for partikkel A, så ville den konjugerte storleiken til partikkel B ikkje vere mogeleg å avgjere, sjølv om det ikkje var noko kontakt eller noko klassisk forstyrring mellom dei to partiklane.
Luigi Rossi
Rossi var fødd i Torremaggiore ved Foggia i Kongedømmet Napoli. Han studerte i Napoli under den kjende madrigalkomponisten  Giovanni de Macque. Han verka som komponist, songar og luttspelar hjå Medici-fyrstane i Firenze og hjå Borghese-familien og kardinal Antonio Barberini i Roma. Frå 1633 og livet ut var hanorganist ved S. Luigi dei Francesi.
Einstein–Podolsky–Rosen-paradokset
Heisenberg-prinsippet var eit forsøk på å gje ei klassisk forklaring på ein kvanteeffekt stundom kalla ikkje-lokalitet. I følgje EPR var det to mogelege forklaringar. Anten var det på eit vis ein vekselverknad mellom partiklane, sjølv om dei var fråskilde, eller informasjon om utfallet i alle mogelege målingar var alt til stades hos begge partiklar.
Luigi Rossi
I 1632 skreiv han kantaten Lamento della Regina di Svetia etter at svenskekongen Gustav Adolfs døydde under slaget ved Lützen. Han skreiv også ein kantate då Karl I av England døydde.
Einstein–Podolsky–Rosen-paradokset
EPR føretrekte den andre forklaringa der informasjonen var nedlagt i det dei kalla «gøymde parameterar». Den første forklaringa, at ein effekt kunne påverke to partiklar eksakt samstundes, over ein avstand, er i konflikt med relativitetsteorien
Luigi Rossi
I 1641 gjekk han i teneste hjå pave Urban VIII i Roma. Der blei hans første opera, Il palazzo d'Atlante incantato, oppført i 1642. Dei neste åra følgde fleire kantatar og oratorium. Rossi er rekna som ein meister av kantateforma. I alt skreiv han over 250 kantatar. Kammerkantatane hans er rekna som dei beste frå 1600-talet.
Einstein–Podolsky–Rosen-paradokset
Dei konkluderte så med at kvantemekanikken var ufullstendig sidan det i formaliseringa av faget ikkje var rom for slike skjulte parameterar.
Luigi Rossi
Det franske hoffet kalla Rossi til Paris i 1646. Der blei den andre og siste operaen hans, Orfeo, oppført året etter med den berømte kastratsongaren Atto Melani i hovudrolla. Oppføringa la grunnlaget for at at den italienske operaforma fekk fotfeste i Frankrike.
Kal'vecknatten
Kal'vecknatten er eit klippeframspring som ligg 3,5 km vest-sørvest for toppen av Flånuten på vestsida av Humboldtfjella i Dronning Maud Land. Det vart oppdaga og kartlagt frå flyfoto av Den tyske antarktisekspedisjonen i 1938-39. Klippa vart kartlagt frå flyfoto og landmålingar av den norske antarktisekspedisjonen i 1956–60. Den sovjetiske antarktisekspedisjonen kartla det på ny i 1960–61 og kalla ho opp etter den sovjetiske piloten O.A. Kalvets.
Einstein–Podolsky–Rosen-paradokset
Bell-teoremet vert generelt forstått å ha vist at den føretrekte forklaringa til EPR ikkje er levedyktig. Dei fleste fysikarar som har utforska problemstillinga er samde i at eksperiment, som Alain Aspect og gruppa hans gjorde, har stadfesta fysiske sannsyn, som føresagt av kvanteteori, at brot på Bell-ulikskapen vert rekna for å bryte med den føretrekte forklaringa til EPR med «lokalt skjulte variablar» som forklaring for samanhengen EPR først trekte merksemda mot.
Luigi Rossi
I ei kantatesamling frå 1646 blir Rossi presentert som musikar hjå kardinal Antonio Barberini. Giacomo Antonio Perti omtalte i 1688 dei tre komponistane Rossi, Giacomo Carissimi og Antonio Cesti som «dei tre største lysa i profesjonen vår».
Trey Gunn
Trey Gunn er ein amerikansk musikar, kjend som medlem av progrockbandet King Crimson frå 1994 til 2003, der han spelte Warr-gitar og Chapman Stick.
Han studerte i Guitar Craft hos grunnleggar Robert Fripp og spelte fleire gonger med Robert Fripp og League of Crafty Guitarists. Frå1988 til 1991 turnerte han på Chapman Stick med Toyah Willcox, Robert Fripp og Paul Beavis. I 1992 deltok han på ein turné i lag med David Sylvian og Robert Fripp, før han i 1994 vart med i King Crimson. Her var han del av ein «dobbel trio» der Tony Levin spelte bassinstrument i den andre «trioen». I 1997 vart King Crimson splitta opp i fleire mindre konfigurasjonar kalla ProjeKcts. Gunn og Fripp deltok på alle ProjeKcts-konsertane og innspelingane. Gunn forlet King Crimson i 2003.
Han har òg spelt med mange andre musikarar: Tool, Puscifer, Robert Fripp, Sean Malone og Gordian Knot, David Sylvian, Vernon Reid, John Paul Jones, Eric Johnson, den italienske songaren Alice, Azam Ali, Matt Chamberlain, Michael Brook, Bill Rieflin, David Hykes frå Harmonic Choir og mange fleire. Han har òg gjeve ut fleire soloalbum som Trey Gunn og som leiar av The Trey Gunn Band.
I 2003 grunnla Gunn multimediagruppa Quodia og i 2004 starta han og Pat Mastelotto eit samarbeid med Kimmo Pohjonen og Samuli Kosminen, og danna bandet KTU ut av TU og Kluster. I 2007 byrja han å spele med Eddie Jobson i gruppa UKZ.
Kurt Hanssen
Kurt Hanssen er ein norsk kriminalforfattar og journalist busett i Bærum. Han debuterte i 2011 med romanen Forglemmegei. Andreboka kom i 2012 og heiter Nattegjest.
Gytleskotet
Gytleskotet eller Kalsedonhola er ei hole i Hornindal på Ytrehorns-nakken i Sogn og Fjordane i Noreg. I hola er det kalsedon, ein stein som kan lage gneistar ved at ein slår dei mot kvarandre. Kalsedon er ei samling kvartsmineral.
Kurt Hanssen
Handlinga i dei to fyrste bøkene er lagt til Bærum og det er politietterforskarane Brede Monsen og Rikke Lindstad som arbeider med sakene.
Lendevirvel
Bukvirvlar, lendevirvlar eller lumbalvirvlar (latin vertebra lumbalis, pluralis vertebrae lumbales L1-L5) er ryggvirvlar i den nedre delen av ryggsøyla. Menneske har fem bukvirvlar som sit mellom brystkassa og bekkenet. Dei er den einaste skjelettdelen i midtdelen av kroppen, og bidreg til å halda oppe kroppen og tillèt rørsle. Den nedste bukvirvelen kan danna eit forbeina samband med krossbeinet (sakralisasjon).
Rebecca Nedregotten Strand
Rebecca Nedregotten Strand er ein norsk journalist og tidlegare programleiar i NRK.
Strand er frå Ulsteinvik og byrja arbeida ved kulturavdelinga i NRK Hordaland i 2005. Ho har laga reportasjar for Norge Rundt, dokumentarprogram som Kva er det med Flø? (vist 2011) og Mi affære med Cliff Richard, og dessutan var ho med på produksjonen av Norsk attraksjon med Linda Eide. Ho var programleiar for  Åpen himmel-episoden som tok for seg pilegrimsgang til Santiago de Compostela. I 2012 gav ho ut ei bok om Sunnmøre.
Rebecca vart i 2013 kjend som programleiar for langvarige minutt for minutt-program og for Nasjonal Vedkveld og Nasjonal Strikkekveld, med Lise-May Spissøy som produsent. Til Grunnlovsjubileet i Noreg i 2014 bidrog ho til 1814 på 24 timer minutt for minutt. I april 2017 leidde ho Reinflytting minutt for minutt med Ronald Pulk for NRK.
Etter å ha vore programleiar for strekninga Eidsvoll-Voss for Sommertoget sommaren 2017, og serien Kari-Anne på Røst (2017–18), vart det i november 2017 kjent at ho slutta i NRK for å verta informasjonssjef for Dovrefjell nasjonalpark. Ho vart stasjonert på Hjerkinn og hadde då nettopp teke ein mastergrad i kulturminneforvalting. I 2021 var ho doktorgradsstudent i informasjonsvitskap og media ved Universitetet i Bergen.
Rebecca Nedregotten Strand er syster av popsongaren Sylvia Strand, som representerte Kypros i Eurovision Song Contest 2010 og fekk femteplass.
Anton K.H. Jakobsen
Anton Karl Hagbart Jakobsen  var ein norsk lærar og politikar, fødd på Ramfjordnes i Tromsøysund herad. Han representerte valkrinsen Troms og Venstre på Stortinget i to åtskilde periodar i mellomkringsåra. Helge Jakobsen var son hans.
Anton K.H. Jakobsen var son til ein gardbrukar og fiskar busett på Balsnes i Tromsøysund. Stor leselyst i ungdomsåra førte til at han fekk gå forskule og Tromsø seminar, der han etter tre års skulegang i Tromsø tok eksamen i 1894. Sidan var han lærar ymse stader i Balsfjord og Tromsøysund til 1922, også kyrkjesongar i Tromsøysund frå 1912. Frå 1901 dreiv han garden Venset og tok elles til å utreie skuter som dreiv ishavet. Han var styremedlem i Tromsøysundets Sparebank frå 1904, og banksjef frå 1917 til 1959. Elles var Jakobsen medisinalkasserar 1917-24 i Troms fylke.
Jakobsen engasjerte seg i politikken for partiet Venstre. Han var samanhengande med i formannskapet i Tromsøysund frå 1922 til 1956, ordførar 1926-28 og 1932-34. Den siste treårsperioden som ordførar var han også formann i fylkestinget i Troms. Dei to valbolkane 1925-27 og 1934-36 var han stortingsrepresentant frå Troms fylke. Den fyrste treårsbolken hadde han sete i Administrasjonskomiteen. Han var landsstyremedlem i Venstre frå 1939 til -46.
Blant mange administrative verv var Jakobsen mellom anna formann i Nordnorsk Oljeselskap og Fiskeindustri frå 1933, og formann i Troms Fylkes Dampskibsselskap frå 1935. Då Arktisk Forening vart danna i 1947, vart han formann der òg. Han avvikla desse styreverva mot slutten av 1950-åra.
Jakobsen vart tildelt riddarkorset av St. Olav på 75-årsdagen.
Aaliyah
Aaliyah Dana Haughton, kjend som Aaliyah var ein R&B- og hip-hop-songar, skodespelar og modell frå USA.
Biografi
Aaliyah vart fødd i Brooklyn i New York, men flytte til Detroit som femåring og voks opp der. Allereie som tolvåring signerte ho platekontrakt, og gjennom kontaktane i plateselskapa vart ho kjend med R&B-artisten R. Kelly. Debutalbumet hennar, Age Ain't Nothing but a Number kom ut i 1994 med god hjelp frå R. Kelly. Plata fekk gode salstal, og det vart produsert to singlar herifrå.
Aaliyah si største filmrolle fekk ho i filmen Romeo Must Die med Jet Li frå 2000. Ho song også fire av songane på filmsoundtracket. Den mest kjende av desse er «Try Again», der ho syng og Timbaland rappar. Musikkvideoen vann to prisar under MTV Video Music Awards i år 2000, og songen vart nominert til ein Grammy-pris. Soundtracket selde 1,5 millionar eksemplar i USA.
Hennar tredje og siste studioalbum fekk namnet Aaliyah og kom ut i juli 2001. Også dette vart produsert ved hjelp av Timbaland og Missy Elliott. På verdsbasis vart dette hennar mestseljande studioalbum, med heile 13 millionar selde eksemplar.
Dødsulukka og tida etterpå
I august same året var Aaliyah på Bahamas med filmfolk og tilsette i plateselskapet for å spela inn musikkvideoen til ein av singlane frå albumet, «Rock the Boat». Etter planen skulle dei tilbake til USA den 26. august, men då dei vart tidleg ferdig med filminga, bestemte dei seg for å reisa med eit lite Cessna-fly om kvelden den 25. Då dei hadde fylt opp flyet med filmutstyr og 8 passasjerar, kom lasten på over beregrensa på 320 kg. Flyet krasja kort tid etter at det hadde teke av, og alle passasjerane omkom. Ein fann restar av alkohol og kokain i blodet til piloten, og det kom også fram at han hadde forfalska pilotsertifikatet sitt. Gravferda til Aaliyah vart halden i New York City den 31. august, med over 800 frammøtte. Ho vart også gravlagd i byen. Foreldra hennar gjekk etter dette til sak mot flyselskapet, og vann.
Aaliyah hadde allereie spelt inn hovudrolla i vampyrfilmen Queen of the Damned, som kom ut i 2002. Det var også meininga at ho skulle spela rolla Zee i Matrix-filmane, men etter dødsulukka vart rolla gjeven til Nona Gaye. I 2004 vart samlealbumet I Care 4 U gjeve ut, og Ultimate Aaliyah kom i 2005.
Disheia
Disheia er eit stort klippeframspring på kysten mellom Torghattbreen og Disbreen i Dronning Maud Land. Ho vart kartlagt frå landmålingar og flyfoto tekne under Den japanske antarktisekspedisjonen (JARE), 1957–62, som gav namnet Kasumi-iwa. Dette er sidan omsett til norsk.
Ljungby
Ljungby er ein svensk by og centralort i Ljungby kommun i Kronobergs län i landskapet Småland. I 2011 hadde byen 15,205 innbyggjarar.
Ljungby er eit handelssentrum med ein allsidig industri. Her er ein gammal marknadsplass og tingstad.
Staden er mest kjend som fødestaden til massemordaren Peter Westerstrøm (1779–1809)
Preston North End
Preston North End Football Club er ein fotballklubb heimehøyrande i Preston i Lancashire i England. Klubben vart skipa i 1880. Deepdale stadion, i dag med plass til 23 408 tilskodarar, har i alle år vore klubben si heimebane. Laget spelar i kvite trøyer med mørkeblå armar, mørkeblå bukser og kvite strømper.
Preston vart ligameister i 1889 og 1890. I 1889 vann klubben også FA-cupen, også i 1938 sigra Preston i FA-cupfinalen. Preston North End rykte ned frå 1. divisjon i 1961 og har aldri sidan spelte på øvste nivå i ligasystemet. Etter laget tapte FA-cupfinalen i fotball 1964, har ikkje Preston markert seg i engelsk toppfotball.
George Tickner
George Tyndall Tickner (-2023) er ein amerikansk rockemusikar som spelte rytmegitar og var medlåtskrivar som opphavleg medlem i Journey.
Før Journey var Tickner medlem av det psykedeliske rockebandet Frumious Bandersnatch, i lag med Journey-medlemmen Ross Valory.
I 1973 spelte Tickner i lag med Jerry Garcia og Merl Saunders.
Leonhard Stock
Leonhard Stock er ein austerriksk tidlegare alpin skirennar frå Finkenberg i Tirol. Han vart olympisk meister i utfor under Vinter-OL 1980 i Lake Placid.
James Taylor: A Christmas Album
A Christmas Album er det første albumet til den USA-amerikanske songar-låtskrivaren James Taylor med julemusikk. Det kom ut i ei avgrensa utgåve i 2004 via Hallmark-butikkar. Det var heller ikkje mogeleg å få tak i albumet i alle Hallmark Cards-butikkar.
Leonhard Stock
Aktiv
Stock debuterte i verdscupen i alpine greiner i 1976 og var aktiv til 1993. I tida frå desember 1978 til desember 1992 tok han 25 gongar steget opp på sigerspallen, men berre ved tre høve stod han øvst på pallen. Fyrste sigeren kom ikkje før 5. januar 1989, då han vann eit utforrenn i Laax. Sidan han vann han utforrenn i Val-d'Isère i desember 1990 og Gherdëina i desember 1992.
James Taylor: A Christmas Album
Albumet kom opphavleg med ein nettkode som ein kunne bruke til å laste ned eit unytta opptak frå innspelingane, ein versjon av Joni Mitchell sin «River». I 2006 gav Columbia Records ut albumet under ein ny tittel (James Taylor at Christmas) og plateomslag. Denne nye versjonen hadde òg ei litt anna sporliste, der «Deck the Halls» var fjerna og to andre songar («Have Yourself a Merry Little Christmas» og den tidlegare nemnde «River») var lagt til.
Leonhard Stock
Aktiv
Allereie i 1979 gjorde Stock sin beste sesong i verdscupen i alpine greiner då han enda på andreplassen, berre Peter Lüscher frå Sveits samla fleire poeng gjennom sesongen. Stock sin største triumf kom under vinterleikane 1980 i Lake Placid, der han overraska og vann gullmedaljen i utfor på suverent vis. I dei same leikane vann han VM-bronsen i kombinasjonen. Stock var nær ved å sikre seg nye medaljar i seinare meisterskap; han vart nummer fire i super-G i VM i alpine greiner 1987, og fekk same plasseringa i utfor under Vinter-OL 1988 i Calgary, samt i VM i alpine greiner 1991 i Saalbach-Hinterglemmm.
James Taylor: A Christmas Album
Medverkande
Strykarar (1–5, 7, 9, 10)
Sidsel Dalen
Dalen er utdanna i medievitskap og internasjonal politikk og har arbeidd som frilansjournalist og PR-rådgjevar.
Debutboka har handlinga lagt til Brasil og det internasjonale oljemiljøet der.
Byparlamentarisme
Byparlamentarisme er ei ordning for organisering av lokalpolitikken i bykommunar der fleirtalet i bystyret vel eit byråd som skal ha den utøvande makta. Ordninga erstattar systemet med formannskap, der den daglege drifta av kommunen i større grad blir utøvd etter eit prinsipp om forholdstal, og ho overfører også makt frå rådmannen til byrådsleiaren. I Noreg blei byparlamentarisme innført i Oslo kommune i 1986, Bergen kommune i 2000 og Tromsø kommune i 2011. Fleire andre byar har også vurdert å innføre ordninga.
Som i andre parlamentariske system, er byrådet ansvarleg overfor bystyret, og kan risikere å bli utsett for mistillitsframlegg eller gå av som følgje av eit kabinettspørsmål. I Bergen treng eit bystyre positivt fleirtal for å bli innsett. Oslo praktiserte også opphavleg denne ordninga, men har no gått over til ei ordning med negativt fleirtal, der ordføraren, som sjølv er vald med positivt fleirtal, spør den han oppfattar som leiaren for den mest styringsdyktige koalisjonen om å danne byråd, etter same mønster som ved regjeringsdanningar i Noreg.
Nemrutsjøen
Nemrutsjøen (tyrkisk Nemrut Gölü; armensk Նեմրութ) er ein innsjø på vulkanen Nemrut i provinsen Bitlis, aust i Tyrkia. Han ligg nær Vansjøen, 2247 meter over havet. Han har eit areal på 12,36 km² og den største djupna er 176 meter.
Atle Antonsen
Atle Antonsen er ein norsk komikar og skodespelar. Han er kjent for fleire humorprogram på TV, som medlem i bandet DDR, for Lompelandslaget og som frontfigur for Det Politiske Parti.
Sveits i Eurovision Song Contest 2012
22. juli 2011 annonserte Schweizer Fernsehen (SF) at 14 artistar skulle få plass i den nasjonale finalen i Bodensee-Arena i Kreuzlingen.
Bidraga
Seks songar kjem frå ein Internett røysting på tyskspråklege Schweizer Fernsehen (SF), tre frå radioselskapet DRS 3, tre frå den franskspråklege kringkastaren Radio télévision suisse (RTS), og to frå den italienskspråklege kringkastaren Radiotelevisione svizzera di lingua italiana (RSI).
Atle Antonsen
Av TV-programma Antonsen har medverka i kan nemnast Mandagsklubben på TV Norge og Team Antonsen og Uti vår hage på NRK. Han har også medverka i radioprogrammet Misjonen på P4 saman med Johan Golden. Frå 2006 har han også opptrådt med Team Eckbo, ein sceneproduksjon i samarbeid med Harald Eia, Bård Tufte Johansen og Espen Eckbo. Antonsen er dessutan kjent for plystringa si.
Avigayil
Avigayil eller Abigail (hebraisk skrift אֲבִיגַיִל) er ein uautorisert israelsk utpost på Vestbreidda. Han ligg mellom busetjingane Ma'on og Susya i sør i Hebronfjella. Utposten ligg aust for Israel si sperring på Vestbreidda, 4,7 km kilometer frå Den grøne linja på det som offisielt vert kalla Hilltop 850.
Atle Antonsen
Antonsen har vunne Komiprisen tre gonger; i 2004 i klassen beste stand up-artist og i 2007 og 2008 i klassen beste mannlege artist i revy og komedie. Under Gullruten 2006 vart han kåra til beste mannlege skodespelar for Tre brødre som ikke er brødre. Han har bidrege til den norskdubba versjonen av enkelte animasjonsfilmar, og er i tillegg stemma til hovudpersonen i den norske animasjonsfilmen «Kurt blir grusom».
Avigayil
Han vart grunnlagd i oktober 2001 og har kring 50 innbyggjarar i 2014. Han er underlagt Har Hebron regionale kommune.
Det internasjonale samfunnet reknar all israelske busetjingar i Vestbreidda ulovlege i følgje folkeretten, which dei israelske styresmaktene disputes. Uautoriserte utpostar er òg ulovlege i følgje israelsk lov.
Ubåtklassa Gotland
Gotland er ein ubåtklasse som høyrer til den svenske marinen.
Sterling-motorar syter for framdrift som er relativ stille. Dieselkraft syter for lading av elektriske batteri.
Historie
Ubåten «Gotland» vart operativ i april 1996.
Verftet Kockums har bygd fartøya i ubåtklassen.
Ross Valory
Ross Lamont Valory er ein USA-amerikansk musikar, mest kjend som bassist i rockebandet Journey frå 1973 til 1985 og igjen frå 1995 til 2020. Valory vart innlemma i Rock and Roll Hall of Fame som medlem av Journey i 2017.
Nordre Vartdal
Nordre Vartdal er ei bygd i Ørsta kommune. Bygda, som ligg ved Vartdalsfjorden, omfattar dei tre matrikkelgardane Nøre-Vartdal, Årskog og Øydgarden. Folketalet i bygda er på om lag 160. Busetnaden er samla innom ein trekant på 1,5 x 2 km. (Sjå bygdekart her)
Vartdal kyrkje og kyrkjegard ligg sentralt i bygda ved Vartdalsfjorden. Også Vartdal Helsetun, ein institusjon for eldre og sjuke teken i bruk som Vartdal Gamleheim i 1954, er lokalisert til bygda. Næringslivet i Nordre Vartdal var i fleire tiår konsentrert om møbelproduksjon og landbruk.Tradisjonelt har det også vore dreve fiske på Nordre Vartdal. For eit par tiår sidan var det vanleg at unggutar reiste ut på fiske med fiskebåtar frå Vartdal. Siste møbelverksemda vart avslutta i 2001, og i 2013 var seks gardsbruk i drift. Dei fleste ibuarane pendlar til arbeid andre stader på Søre Sunnmøre. E 39 passerer gjennom bygda, som ligg 25 km nord for kommunesenteret. Fylkesveg 5908, 3.3 kilometer, går på båe sider av dalføret. Lengst mot sør går det bomveg til Vartdalssetra Høgebakken.
Fram til dåverande Vartdal kommune vart lagt ned i 1964 heldt kommuneleiinga hus i bygda, sist i Vartdal Gamleheim-bygningen. Barneskulen Nordre Vartdal skule vart lagt ned i 2004.
Fylkesveg 530 i Vestfold
Fylkesveg 530 i Vestfold går mellom Skoppum i Horten kommune og Sanderød i Tønsberg kommune. Vegen er 5,3 km lang.
Kommunar og knutepunkt
Adalsvegen
Adalvegen
Den forlenga mergen
Den forlenga mergen (latin medulla oblongata) er ei fortsetjing av ryggmergen som høyrer til hjernestammen. Han er ein del av sentralnervesystemet. Den forlenga mergen omfattar livsviktige nervesenter som senteret for andedrett og refleksar.
Kattaugo
Kattaugo er to eksponerte klipper 9 km aust for Såta, som ligg ved foten av Botnneset på sørsida av Lützow-Holmbukta. Dei vart kartlagte av norske kartografar frå flyfoto tekne under Thorshavn-ekspedisjonane i 1936–37 og namngjeve av dei.
Calidris
Calidris er ei biologisk slekt i snipefamilien som hekkar i Arktis og er sterkt trekkande vadefuglar. Desse fuglane dannar store fleirartsflokkar på kysten og elvemunningar om vinteren. Dette er dei typiske snipene, små til middels store, med lange venger og relativt korte nebb.
Nebba er sensitive med fleire Herbst corpuscles, følsame nerveceller. Dette gjer at fuglane finn byttedyr nede i jord og gjørme, som dei vanlegvis leitar fram med rastlaus løyping og søking med nebbet.
Artslista
Calidris-snipene i rekkjefølgje etter Clementslista versjon 6.10 frå august 2015 med norske namn etter Norske navn på verdens fugler.
Soroní
Soroní (gresk Σορωνή) er ein landsby på øya Ródos i periferieininga Ródos i periferien Dei sørlege egeiske øyane i Hellas. Soroní var hovudsete i den tidlegare kommunene Kámiros, som frå 2011 inngår som ei kommunaleining i kommunen Ródos.
Jupitermånen Callirrhoe
Callirrhoe er ein av månane til Jupiter. Han vert rekna som medlem av Pasiphaë-gruppa, og var truleg ein bit av ein asteroide som vart fanga inn av Jupiter.
Callirrhoe vart oppdaga 19. oktober 1999 under observasjonar av Spacewatch-programmet.
Cupvinnarcupfinalen i fotball 1972
Cupvinnarcupfinalen i fotball 1972 fann stad på Camp Nou i Barcelona 24. mai 1972, framfor 24 701 tilskodarar. Rangers FC frå Glasgow vann finalen, den 12. i sitt slag, med siffera 3-2 over Dynamo Moskva.
Kampen
Colin Stein gav Rangers leiinga i det 23. minutt. Willie Johnston la på til 2-0 i det 40. og til 3-0 i det 49. minutt av kampen. Vladimir Esjtrekov reduserte så til 1-3 i det 60. minutt og Aleksandr Makhovikov til 2-3 fire minuttar før tida var ute, nærare utlikning kom ikkje Dynamo Moskva.
José María Ortiz frå Spania dømde kampen. Ettersom han dømde også Cupvinnarcupfinalen 1968, vart han den einaste som var kampleiar i to ulike finalar i turneringa.
Laga
Rangers sitt vinnarlag var: Peter McCloy, Sandy Jardine, John Greig (kaptein), Derek Johnstone, Willie Mathieson, David Smith, Tommy McLean, Alex MacDonald, Alfie Conn, Colin Stein og Willie Johnston.
Dynamo Moskva mønstra: Vladimir Pilguj, Vladimir Basalajev, Oleg Dolmatov, Valerij Zykov (kaptein), Vladimir Dolbonosov, Jevgenij Zjukov, Jozjef Sabo, Aleksandr Makhovikov, Anatolij Bajdatsjnij, Andrej Jakubik og Gennadij Jevrjuzjikhin. Etter høvesvis 55 og 68 minuttars spel entra Vladimir Esjtrekov og Mikhail Gersjkovitsj bana, ut gjekk fyrst Jakubik og så Dolbonosov.
Politikaren Magne Johansen
Magne Johansen var ein norsk lokalpolitikar som representerte Arbeiderpartiet. Han var ordførar i Ringsaker frå 1982 til 1991. Han sat i kommunestyret frå 1964 til 1991, bortsett frå perioden 1976 til 1979. Før det sat han i heradstyret i Nes.
Johansen arbeidde i kommunekassa i Nes, og etter ei kommunesamanslåing i Ringsaker kommune. Han var 18 år då han blei med i Nes Arbeiderungdomslag då dette blei stifta i 1945. I 1953 blei han formann i Nes Arbeiderparti. Under Johansen blei næringsparken på Rudshøgda utvikla.
Fylkesveg 531 i Vestfold
Fylkesveg 531 i Vestfold går mellom Jareteigen skole og Klokkeråsen i Tønsberg kommune. Vegen er 3,5 km lang.
Kommunar og knutepunkt
Robergvegen
Högsby
Högsby er ein svensk tettstad og centralort i Högsby kommun i Kalmar län i landskapet Småland. I 2005 hadde tettstaden 1,965 innbyggjarar.
Infinite av Deep Purple
Infinite (skriven som infinite) er det 20. studioalbumet til det engelske rockebandet Deep Purple, gjeve ut 7. april 2017.
Mottaking
Ein meldar på Sputnikmusic kommenterte: «For alt me veit kan inFinite svært vel vera den siste plata til Deep Purple, og for kva det er verd, kan han ikkje samanliknast med noko av det den legendariske gruppa gav ut i sine glansdagar. Men prøv å tenkja på band som speler som Deep Purple, og du vil truleg ikkje klara å finna igjen eitt einaste. inFinite er med alle avgrensingane sine ein apoteose av karakter og talent, eit verk av ei gruppe menn som kjenner seg komfortable i sitt eige skinn og komfortable med kvarandre, noko som er merkeleg å tenkja på når me tenkjer på bandhistoria. Når alt kjem til alt, viss det er slik denne historia endar, er det trass alt ein lykkeleg slutt.» Paul Lester frå Louder Sound uttalte «InFinite fungerer best når Purple gjer det dei er best på: ekstrapolerer og alkymiserer bluesen og tek han til nye progressive høgder».
The Now What?! Live Tapes Vol. 2
Dette er tre 10"-plater frå luksus-boks-utgåva frå april 2017.
Medverkande
Andre medverkande
Production
Asa'el
Asa'el (hebraisk skrift עשהאל), òg kalla Mitzpe Asa'el (hebraisk skrift מצפה עשהאל, tyder 'Asa'el-utkikkspunktet'), er ein israelsk busetjingsutpost på Vestbreidda. Han ligg tre kilometer søraust for Shim'a og høyrer til Har Hebron regionale kommune. Han vart grunnlagd tidleg i 2002.
I 2008 vart det annonsert at Yesha-rådet førebudde å evakuere utposten.
Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Jennifer Hudson
Jennifer Kate Hudson, ogaå kjend under kallenamnet J.Hud, er ein amerikansk songar og låtskrivar, skodespelar, talkshow-vert og produsent. Gjennom karrieren sin har ho vunne ulike prisar for arbeidet sitt med musikk, film, fjernsyn og teater. Hudson blei den yngste kvinna og den andre afrikansk-amerikanske kvinna til å vinna alle dei fire hovudprisane innan amerikansk underhaldningsindustri: Emmy, Grammy, Oscar og Tony (EGOT). Ho fekk ei stjerne på Hollywood Walk of Fame i 2013. Time nemnde henne som ei av dei 100 mest påverknadsrike menneska i verda i 2020.
Egil Flemming Johansen
Egil Flemming Johansen er ein tidlegare fotballspelar frå Oslo. Han vart seriemeister med Vålerengen IF i 1983 og 1984. Åra 1984-87 spelte han 12 kampar med det norske flagget på brystet. Johansen var vengspelar.
Klubbspel
Johansen var aktiv i Bøler IF til 1982. Sidan var han Vålerengen-spelar frå 1983 til 1987, oslolaget si gylne epoke. Johansen og Vålerengen vann 1. divisjon 1983, men måtte tole tap i NM-finalen mot Moss. Året etter forsvarte Vålerengen-mannskapet seriemeistertittelen. Hausten 1985 nådde Vålerengen NM-finalen på ny, i finalen var Lillestrøm SK klart best og sigra 4–1.
Jennifer Hudson
Hudson blei kjend i 2004 då ho var finalist i den tredje sesongen av American Idol, og ende opp på sjuande plass. Ho filmdebuterte som Effie White i musikalen Dreamgirls (2006), som ho vann ein Academy Award for Best Supporting Actress for, den yngste afrikansk-amerikanaren til å vinna ein skodespelarkategori. Etter å ha skrive platekontrakt med Arista Records gav Hudson ut debutalbumet sitt Jennifer Hudson i 2008, som selte til gull i USA og Storbritannia, og vann ein grammypris for beste R&B-album.
Egil Flemming Johansen
Klubbspel
Vinteren 1988 spelte Johansen for den belgiske klubben Beveren fram til april. Han bidrog til at klubben unngikk nedrykk etter ein svak sesongstart. Frå sesongstarten 1988 i Noreg ut 1989-sesongen spelte Johansen tredjedivisjons-fotball for Frigg. Sesongane 1990 og -91 atter i Vålerenga, før han gjekk til moderklubben Bøler på nivå 4 i seriesystemet.
Landslagsspel
Johansen fekk sin landslagsdebut 20. juni 1984 på Laugardalsvöllur i Reykjavik. Her skåra han sitt einaste landslagsmål, eit mål som syrgde for norsk siger 1–0. Deretter var han med i alle tre OL-kampane til Noreg under Sommar-OL 1984. Fram til 12. august 1987 deltok han i totalt 12 landskampar.